 Na RICHARD MUNGUTI MWANAFUNZI wa chuo kikuu mtukutu alishtakiwa jana kwa kutuma picha za nwanamke akiwa uchi kwa mumewe na kumdhihaki kwa kumweleza hana mke aliye na maadili. Steven Wanjohi Kamande aliyekabiliwa na mashtaka matatu aliposhtakiwa mbele ya hakimu mkuu mahakama ya Milimani Bi Wendy Kagendo aliyakanusha yote. Alikabiliwa na shtaka la kutisha kuua na kuangamiza familia, kudhihaki na kusambaza picha za aibu katika mtandao wa Facebook. Bi Kagendo alifahamishwa na kiongozi wa mashtaka Anderson Gikunda kwamba Wanjohi alisambaza picha hicho za mwanamke uchi katika mtandao wake wa Facebook kati ya Mei 1,2021 na Januari14 2022 kwa kumtumia mumewe. Vile vile mwanafunzi huyo alishtakiwa kusambaza habari za kusumbua na kuletea fedheha Joel Thuo Mwangi. Katika shtaka la kukejeli Wanjohi alidaiwa alimtumia ujumbe Thuo uliosema “unasemanga uko na bibi” na hatimaye akachapisha picha ya mwanamke aliyedai kuwa ni mkewe mlalamishi katika ukurasa wake wa Facebook akiwa uchi. Mshtakiwa alidaiwa alinuia kumfedhehesha Thuo na kusababishia hofu familia ya mlalamishi (thuo). Mahakama ilielezwa Wanjohi alisambaza picha hizo katika mtandao huo wa Facebook za mwanamke aliye uchi na aliyedai ni mkewe Thuo. Pia mwanafunzi huyo alikabiliwa na shtaka la kutisha kumuua Esther Nduta Githinji na familia yake yote kati ya Mei 2021 na Januari 2022. Alidaiwa alitoa vitisho hivyo mahala pasipojulikana nchini Kenya. Alikanusha mashtaka na kuachiliwa kwa dhamana ya Sh100,000. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  